Notum est omnibus qui sane sapiunt, quod Deus concessit fidelibus suis ut, de temporalibus rebus quas possident jure hereditario, juste ac recte eterna valeant premia promereri. Iccirco ego Antigius, pro remedio animæ meæ, patrisque mei, matrisve, seu omnium fra trum meorum, omniumque fidelium christianorum, dono aliquid de rebus juris meæ proprietatis Deo et sanctis apostolis ejus Petro et Paulo, in monasterio Cluniaco, cui domnus Odo abbas preesse videtur: hoc est curtilus I, cum vinea et mancipiis Vualmaro cum uxore et filio, nomine Dominico, ac filia; situs in pago Matisconense, in villa Vuaringo, in loco qui dicitur Breia. Terminatur ab orientali et a meridiana parte terra ipsius heredis, ab occidentali vero et ab aquilonari terra Danielis. Est et alius curtilus ibi cum vinea, qui terminatur a mane vinea Danielis et heredum ipsius, a sero, ab aquilone et meridie via publica. Est etiam tercius curtilus ante supradictum positus ad ortum vel ad exitum. Quartus quoque curtilus, cum vinea et mancipiis Giraldo cum uxore et infantibus eorum; terminatur ab oriente et meridie terra Autgarii, ab occidente vero et aquilone terra Adelardi. Hæc omnia dono atque trado, transfundo, ea scilicet ratione ut, dum advixero, fructuario usu sub censu sextariorum IIII vini teneam; post discessum vero meum ad predictum jam locum omnia revertantur. Si quis vero, si ego ipse (quod absit!), aut ullus de heredibus meis, vel quælibet persona, contra hanc donationem aliquam calumpniam generare presumpserit, cui litem intulerit auri libras V coactus exsolvat, et quod repetit non vendicet, et hæc donatio semper firma permaneat, cum stipulatione subnixa. S. Antigii, qui hanc donationem fecit et rogavit firmare. S. Arnaldi, S. Achardi, qui firmando consenserunt. S. Vuidonis, nepotis eorum. Item S. alterius Arnaldi. S. Rotthardi. Item S. Arnaldi. S. Teotberti. Data mense febroario, anno XIII regnante Rodulfo rege.